text: বাংলাদেশ ফুটবল ফেডারেশন (; এছাড়াও সংক্ষেপে বিএফএফ এবং বাফুফে নামে পরিচিত) হচ্ছে বাংলাদেশের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭২ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২ বছর পর ১৯৭৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর বাংলাদেশের রাজধানী ঢাকার মতিঝিলের বঙ্গবন্ধু জাতীয় স্টেডিয়ামের নিকটবর্তী বিএফএফ ভবনে অবস্থিত।
  
  এই সংস্থাটি বাংলাদেশের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বাংলাদেশ প্রিমিয়ার লীগ, বাংলাদেশ চ্যাম্পিয়নশিপ লীগ এবং ফেডারেশন কাপের মতো প্রতিযোগিতার সকল কার্যক্রম পরিচালনা করে। ২০১৫ সালে সংস্থাটি এএফসি থেকে অ্যাসপায়ারিং মেম্বার অ্যাসোসিয়েশন অব দ্য ইয়ার এর পুরস্কার জয়লাভ করেছে। বর্তমানে বাংলাদেশ ফুটবল ফেডারেশনের সভাপতির দায়িত্ব পালন করছেন কাজী সালাউদ্দিন এবং সাধারণ সম্পাদকের দায়িত্ব পালন করছেন মুহাম্মদ আবু নাঈম সোহাগ।
  
  ইতিহাস
  ১৯৭২ সালের ১৫ই জুলাই তারিখে তৎকালীন  শিক্ষা, সংস্কৃতি ও ক্রীড়া বিষয়ক মন্ত্রী অধ্যাপক ইউসুফ আলী বাংলাদেশ ফুটবল ফেডারেশন প্রতিষ্ঠা করেছিলেন। তিনিই বাফুফের প্রথম সভাপতি এবং ওয়ারী ক্লাবের আবুল হাসেম প্রথম সাধারণ সম্পাদক ছিলেন। ১৯৭৩ সালে সংস্থাটি ফুটবলের আঞ্চলিক সংস্থা এএফসি এবং ১৯৭৪-এ আন্তর্জাতিক সংস্থা ফিফার সদস্য পদ পায় বাংলাদেশ ফুটবলের ফেডারেশনের সর্বোচ্চ সংস্থা। ১৯৮২–৮৬ ও ১৯৯৮–২০০২ সালে দুই দফায় বাংলাদেশ এএফসির কার্যনির্বাহী সদস্য নির্বাচিত হয়েছিল। অবসরপ্রাপ্ত মেজর হাফিজউদ্দিন আহমেদ ১৯৯০–৯৪ সালের জন্য এএফসির সহ-সভাপতিও নির্বাচিত হন। ফুটবল ফেডারেশন ১৯৪৮ সাল থেকে ঢাকা ফুটবল লীগের আয়োজন করে আসছে। বাংলাদেশ স্বাধীন হওয়ার পরও উক্ত লীগ ধারাবাহিকতা ধরে রেখেছে।
  
  কর্মকর্তা
  
  তথ্যসূত্র
  
  বহিঃসংযোগ
    
   ফিফা-এ বাংলাদেশ ফুটবল ফেডারেশন 
   এএফসি-এ বাংলাদেশ ফুটবল ফেডারেশন 
  
  বিষয়শ্রেণী:বাংলাদেশ ফুটবল ফেডারেশন
  বিষয়শ্রেণী:১৯৭২-এ বাংলাদেশ-এ প্রতিষ্ঠিত
  বিষয়শ্রেণী:১৯৭২-এ প্রতিষ্ঠিত ক্রীড়া সংস্থা
  বিষয়শ্রেণী:বাংলাদেশে ক্রীড়া পরিচালনা পরিষদ
  বিষয়শ্রেণী:বাংলাদেশের ফুটবল পরিচালনা পরিষদ
  বিষয়শ্রেণী:এএফসির সদস্য
title: বাংলাদেশ ফুটবল ফেডারেশন